**TRAKŲ LENTVARIO MOTIEJAUS ŠIMELIONIO GIMNAZIJA**

**VIDAUS AUDITO GRUPĖS ATASKAITA**

**VEIKLOS RODIKLIS – IŠTEKLIAI**

**MOKYTOJŲ IR PAGALBOS MOKINIUI SPECIALISTŲ IŠSILAVINIMAS, KVALIFIKACIJA (6.4.2.)**

**LENTVARIS, 2014**

**Vidaus audito darbo grupė:**

Vilma Zadyrkienė, lietuvių kalbos vyresnioji mokytoja – pirmininkė

Natalja Jastrebova, socialinė pedagogė – narė

Ramutė Kontorovičienė, kūno kultūros vyresnioji mokytoja – narė

**Metodai:**

* Dokumentų analizė (metodinio darbo grupių veiklos dokumentai, gimnazijos veiklos planavimo dokumentai, atestacijos dokumentai, darbuotojų asmens bylos, gimnazijos pedagoginio personalo kvalifikacijos tobulinimosi seminarų, kursų sąrašai).
* Pedagogų anketavimas, anketų analizė.

2014 m. balandžio 25 dieną direktoriaus įsakymu V-37 buvo sudaryta vidaus audito darbo grupė (V.Zadyrkienė, N.Jastrebova, R.Kontorovičienė), analizei pasirinkusi **išteklių** sritį. Nuodugnesniam tyrimui buvo išskirtas gimnazijos pedagogų **išsilavinimas, kvalifikacija**. Tyrimo tikslas – išanalizuoti, ar gimnazijoje dirbančių pedagogų išsilavinimas leidžia realizuoti gimnazijos moksleivių poreikius, ar skatinamas mokytojų ir pagalbos mokiniui specialistų kūrybiškumas, dalyko ir metodinės veiklos tobulinimas, profesinės kompetencijos augimas, ar sudaromos sąlygos gimnazijos pedagogams įgyvendinti kvalifikacinius reikalavimus, apibrėžtus Pedagogų atestacijos nuostatuose.

Audito darbo grupė analizavo dokumentus (darbuotojų asmens bylas, mokytojų kvalifikacijos kėlimo sąrašus), sudarė klausimyną (anketą) pedagogams, kuris buvo paskelbtas gimnazijos bibliotekos puslapyje, atliko atsakytų anketų analizę.

**Audito eiga**

Statistiniams duomenims surinkti buvo naudojamas anketavimo metodas. Anketa mokytojams buvo įdėta Trakų r. Lentvario Motiejaus Šimelionio gimnazijos bibliotekos puslapyje (<http://simelioniobiblioteka.blogspot.com/p/anketa-mokytojams.html>). Visi gimnazijos pedagogai buvo raginami atsakyti į pateiktus klausimus.

**Mokytojų apklausos apžvalga**

Anketą užpildė 41 gimnazijoje dirbantis pedagogas. Buvo pateikti 10 klausimų, kuriais siekta išsiaiškinti seminarų, kursų, metodinių dienų metu teikiamos informacijos naudingumą praktiniame darbe, gimnazijos pedagogų prioritetus renkantis kvalifikacijos tobulinimo renginių temas, priežastis.

Respondentų lytis, amžius yra svarbi tyrimo imties charakteristika. Atlikto tyrimo imtyje dominavo moterys, t. y. 93% moterų ir 2% vyrų (žr. 1 pav.).

Tyrime dalyvavo 25 - 60 metų ir daugiau pedagogai, bet aktyviausi respondentai buvo 35 – 44 ir 55 – 60 metų pedagogai (žr. 2 pav.). Iš to galima daryti išvadą, kad gimnazijos kolektyve dirba įvairaus amžiaus pedagogai.

1 pav.

2 pav.

22% respondentų darbo stažas yra 30 ir daugiau metų, 51% sudaro pedagogai, kurių darbo stažas yra nuo 10 iki 25 metų (3 pav.). Didžioji respondentų dalis įgiję aukštąjį pedagoginį išsilavinimą – 93% (4 pav.). Daugumos pedagogų profesinė kvalifikacinė kategorija – mokytojai metodininkai ir vyresnieji mokytojai (5 pav.). Todėl galima teigti, kad gimnazijos pedagogų kolektyvo profesinė kompetencija leidžia kokybiškai tenkinti gimnazijos moksleivių poreikius.

3 pav.

4 pav.

5 pav.

 Respondentų buvo prašoma įvertinti kvalifikacinių renginių teikiamos informacijos naudingumą praktiniame darbe. 51% pedagogų mano, kad dalykiniai metodiniai seminarai yra labai naudingi, o 46% - naudingi (6.1. pav.). Pedagoginių psichologinių seminarų naudingumą praktiniame darbe 56% apklaustųjų įvertino kaip naudingą, o 39% - labai naudingą (6.2. pav.). Seminarus mokyklos bendruomenei 61% respondentų mano esant naudingus, o 22% labai naudingus (6.3. pav.). Informacinių technologijų seminarai, pedagogų nuomone, naudingi 54% apklaustųjų, o 27% - labai naudingi (6.4. pav.). 37% pedagogų teigia užsienio kalbų kursus esant labai naudingus, o 34% - naudingus (6.5. pav.).

6.1. pav.

 6.2. pav.

6.3. pav.

6.4. pav.

6.5. pav.

Norint išsiaiškinti pedagogų kvalifikacijos tobulinimo motyvus, anketoje buvo pateiktas klausimas „Kodėl jūs dalyvaujate kvalifikacijos tobulinimo renginiuose?“. Net 95% pedagogų nurodė, kad nori susipažinti su dalykinėmis ir metodinėmis naujovėmis, 73% nori jaustis kompetetingi, 49% apklaustųjų siekia tobulinti savo asmenybę, 34% mėgsta savo darbą, 24% siekia vykdyti pedagogų atestacijos nuostatų reikalavimus, 15% siekia atestuotis aukštesnei kvalifikacinei kategorijai (7 pav.). Tyrimo duomenys leidžia manyti, kad pedagogų kvalifikacijos tobulinimo motyvacija yra pakankamai aukšta, nes respondentai nori susipažinti su dalykinėmis naujovėmis, siekia tobulinti savo asmenybę, nori jaustis kompetentingi.

7 pav.

 Į klausimą, kokias tris svarbiausias kvalifikacijos tobulinimo temas pasirinktų, 51% respondentų atsakė, kad labiausiai domėtųsi užduočių diferencijavimo ir mokymo krūvių paskirstymo tema, 44% - mokinių pasiekimo vertinimo tema, 34% apklaustųjų rinktųsi bendravimo psichologijos ir informacinių tecchnologijų panaudojimo ugdymo procese temas. 32% pedagogų rinktųsi ugdymo turinio planavimo temą, 24% mokytojų domina darbo su specialiųjų poreikių mokiniais organizavimas. 17% respondentų rinktųsi mokytojo veiklos vertinimo ir įsivertinimo seminarus, 15% - užsienio kalbą ir mokytojams skirtus vadybinius kursus. 12% - darbo su delinkventinio elgesio ir rizikos grupės mokiniais bei jų tėvais temas. 10% respondentų domisi aktualiais socialinės pedagogikos klausimais, 5% - darbo su tėvais organizavimo temomis, 2% - mokytojo etikos pagrindų temas (8 pav.).

8 pav.

Į klausimą, ar informacija ir įgūdžiai, įgyti seminarų metu, tenkina respondentų profesinius poreikius, 63% apklaustųjų teigia, kad iš dalies tenkina, o 37% visiškai tenkina (9 pav.).

9 pav.

Kvalifikacijos tobulinimas yra suplanuotas tobulinimo procesas, kurio metu nustatomi, tikslinami ir tenkinami individualūs mokytojų poreikiai. Tyrimo analizė atskleidė respondentų požiūrį į tai, kas turėtų nuspręsti, kokie kvalifikacijos tobulinimo renginiai reikalingi mokytojams. Dauguma - 95% - tvirtino, kad renginius renkasi pats pedagogas, 27% - rajono metodinis būrelis, 12% - gimnazijos administracija. Mažiausiai įtakos, pasirenkant renginius, daro gimnazijos taryba, švietimo skyriaus ir švietimo centro specialistai (10 pav.).

10 pav.

Anketos analizė parodė, jog mokytojai laisvai renkasi kvalifikacijos renginius, derindami juos su mokyklos Strateginio plano, metinių programų tikslais ir uždaviniais. Dalyvavimas kvalifikacijos renginiuose leidžia siekti aukštesnės kvalifikacinės kategorijos atestuojantis. Mokyklos administracija ir metodinės grupės atsižvelgia į kvalifikacijos kėlimą, vertina darbus, mokytojo metinės veiklos rezultatus. Kvalifikacijos kėlimas – nenutrūkstamas ir sistemingas procesas. Kiekvienas gimnazijos mokytojas, vadovas, pavaduotojas ugdymui, socialinis pedagogas, specialusis pedagogas, mokytojas padėjėjas, bibliotekininkas turi teisę kelti savo kvalifikaciją kvalifikacijos renginiuose.

**Dokumentų analizė**

Gimnazijoje 2013-2014 m. m. dirbo 74 pedagogai. Iš jų aukštąjį išsilavinimą įgiję 72 (97%.), aukštesnįjį išsilavinimą 1 pedagogas, aukštojo išsilavinimo siekia 1 pedagogas (11 pav.).

11 pav.

Dokumentų analizė (metodinio darbo grupių veiklos dokumentai, gimnazijos veiklos planavimo dokumentai, atestacijos dokumentai, darbuotojų asmens bylos, mokytojų kvalifikacijos kėlimo bylos) rodo, kad nuo 1994 metų, kai pradėta vykdyti mokytojų atestacija, iki 2014 m. pavasario gimnazijos pedagogų kolektyve yra 2 ekspertai, 26 mokytojai metodininkai, 27 vyresnieji mokytojai, 17 mokytojų, 2 darbuotojai neturi kvalifikacinės pedagogo kategorijos (12 pav).

 12 pav.

 2014-2017 metų mokytojų atestacijos programoje yra numatyta, kad kvalifikacinę kategoriją kels 10 gimnazijoje dirbančių pedagogų – 2 sieks vyresniojo mokytojo kategorijos, o 8 – mokytojo metodininko kategorijos (13 pav.).

 13 pav.

**Išvados**

Gimnazijoje dirba patyrę darbuotojai. Reikiamas pedagogų išsilavinimas leidžia tenkinti gimnazijos moksleivių poreikius bei gimnazijos uždavinių įgyvendinimą. Geri pedagogų atestacijos rezultatai lemia nuolatinį tobulėjimą ir savo srities žinių gilinimą.

Pagalbinis rodiklis 6.4.2 vertinamas gerai, t.y. priskiriamas 3-iajam vertinimo lygiui.

**Pasiūlymai, rekomendacijos:**

2013 m. Trakų r. Lentvario Motiejaus Šimelionio gimnazijos pedagoginio personalo kvalifikacijos tobulinimosi seminarų, kursų sąrašo analizė parodė, kad ne visi pedagogai pasinaudoja teise ne mažiau kaip 5 dienas per metus dalyvauti kvalifikacijos tobulinimo renginiuose. Vidaus audito darbo grupė siūlo:

* sudaryti veiksmingą personalo kvalifikacijos tobulinimą strategiją;
* organizuoti tikslinius, su mokyklos veiklos prioritetais susijusius seminarus mokymo individualizavimo ir diferencijavimo, ugdymo turinio atnaujinimo ir planavimo, mokinių pasiekimų vertinimo, IKT panaudojimo, mokyklos kultūros puoselėjimo klausimais;
* parengti pagalbos jauniesiems specialistams sistemą;
* inicijuoti gerosios patirties sklaidą;
* metodinių grupių veiklą nukreipti mokytojų dalykinėms ir bendrosioms kompetencijoms tobulinti;
* ugdymo procese taikyti kvalifikaciniuose renginiuose įgytas žinias ir gebėjimus, analizuoti jų poveikį savo praktinės veiklos veiksmingumui.